

**REPUBLIKA HRVATSKA**

**BJELOVARSKO-BILOGORSKA ŽUPANIJA**

# GRAD GRUBIŠNO POLJE

**GRADONAČELNIK**

KLASA: 551-06/21-01/2

URBROJ: 2127/01-01/01-21-2

Grubišno Polje, 23. ožujka 2021.

Na temelju Odluke o isplati prigodne nagrade za Uskršnje blagdane redovnim studentima s prebivalištem na području Grada Grubišnoga Polja, KLASA: 551-06/21-01/2, URBROJ: 2127/01-01/01-21-1 od 23. ožujka 2021. godine, gradonačelnik objavljuje

## 

## J A V N I P O Z I V

**redovnim studentima s prebivalištem na području Grada Grubišnoga Polja**

**za dodjelu prigodne nagrade za Uskršnje blagdane**

Ovim Javnim pozivom pozivaju se redovni studenti do 26 godina starosti s prebivalištem na području Grada Grubišnoga Polja za dodjelu prigodne nagrade za Uskršnje blagdane u pojedinačnom iznosu od 300,00 kuna.

Pravo na isplatu prigodne nagrade za Uskršnje blagdane studenti ostvaruju na temelju zahtjeva koji podnose Upravnom odjelu za financije Grada Grubišnoga Polja, uz dostavu sljedećih dokaza:

1. zahtjev s osobnim podacima o podnositelju, OIB-om i IBAN-om tekućeg ili žiro računa na ime studenta
2. potvrda o statusu redovnog studenta
3. preslika osobne iskaznice ili potvrda o prebivalištu.

Sredstva za isplatu prigodnih nagrada za Uskršnje blagdane osigurana su u Proračunu Grada Grubišnoga Polja.

Zahtjevi za isplatu nagrade za Uskršnje blagdane podnose se na propisanom obrascu koji je sastavni dio ovog poziva Upravnom odjelu za financije Grada Grubišnoga Polja, putem e-maila [financije@grubisnopolje.hr](mailto:financije@grubisnopolje.hr), poštom ili osobno na adresu Grad Grubišno Polje, Trg bana Josipa Jelačića br. 1, svaki radni dan u vremenu od 7 – 15 sati u kancelariji broj 38, **u razdoblju od 24. ožujka do 7. travnja 2021. godine**.

Zahtjev zaprimljen nakon propisanog vremenskog roka otvorenog Javnog poziva, neće se razmatrati, o čemu će se dostaviti obavijest.

Ukoliko zahtjev nije potpun, može se podnositelja pozvati da u roku od tri radna dana dopuni isti odnosno dostavi dokumente koji nedostaju. Ukoliko u danom roku podnositelj ne otkloni nedostatak, njegov zahtjev će se odbaciti kao nepotpun, o čemu će se dostaviti obavijest.

Gradonačelnik će po proteku roka za prijavu utvrditi listu korisnika koji udovoljavaju uvjetima iz Javnog poziva, te donijeti odluku o isplati nagrade za Uskršnje blagdane, koja će se dostaviti svim prijavljenim podnositeljima javnom objavom na oglasnoj ploči Grada Grubišnoga Polja i mrežnim stranicama Grada [www.grubisnopolje.hr](http://www.grubisnopolje.hr).

Podnositeljima zahtjeva koji su dostavili kompletnu dokumentaciju te udovoljavaju uvjetima ovog Javnog poziva, prigodna nagrada će se isplatiti do 9. travnja 2021. godine na tekući ili žiro račun korisnika.

Ovaj Javni poziv sa propisanim obrascem bit će objavljen na oglasnoj ploči Grada Grubišnoga Polja, na mrežnim stranicama Grada [www.grubisnopolje.hr](http://www.grubisnopolje.hr) i putem Radija Grubišno Polje, a sve informacije mogu se dobiti u Gradu Grubišno Polje, Trg bana Josipa Jelačića 1 soba br. 38 ili putem telefona broj 043/448-206.

**GRADONAČELNIK**

**Zlatko Mađeruh**